text: Tancament d'una galeria a Sant Joan de les Abadesses - PerfilTer - Vic, Osona
  Per PerfilTer | Tancaments | Comments are Closed | 2 octubre, 2019 | 0
  En les últimes entrades del blog, us hem explicat obres grans i completes, tancaments de cases senceres amb molts elements: finestres, portes, balconeres, persianes i tendals. Aquestes obres ens agraden, però avui us parlem d'una obra més petita que hem fet una casa a Sant Joan de les Abadesses, a la comarca veïna del Ripollès. Podem fer obres de tot tipus i dimensió, com les cases que us hem explicat en les últimes entrades o aquesta galeria que us expliquem avui.
  Ens agrada fer aquestes obres petites però que aporten una millora molt gran. En aquest cas, el nostre client tenia una petita habitació amb la rentadora pero era molt petita i amb poca llum. Inicialment tenia una porta lateral per sortir a l'exterior de la casa. El que s'ha fet és treure la porta i construir un tancament de PVC blanc de tres costats que sobresurt de la paret. D'aquesta manera es crea un nou espai i així l'habitació queda més gran, més lluminosa i amb més capacitat.
  L'estructura té una porta també de PVC en un dels costats curts. Els altres dos costats són fixes. La part superior és de vidre transparent mentre que a la part inferior s'hi va instal·lar un vidre blanc opac. Està fet d'aquesta manera per la raó que així dona més claror a l'interior de l' habitació i també permet veure l'exterior. Així els propietaris de la casa poden veure les magnifiques vistes del Ripollès mentres posen una rentadora, deixant oculta des de l'exterior la part inferior, de manera que queda molt millor estèticament.
  Els tancaments milloren els espais, en aquest cas la principal millora és que la cambra de rentar ara és més gran i té més lluminositat. També té un bon aïllament tèrmic i per tant permet un estalvi d'energia. A més, el PVC és un material molt resistent a la pluja i al mal temps, de manera que aquest tancament tindrà una llarga durada. Un altre benefici del PVC és que té un molt bon preu i permet fer uns tancaments de molta qualitat.
  Aquest és un exemple més de com crear amb un bon tancament es poden crear nous i millors espais. És com estrenar casa sense canviar de casa. Una habitació petita i fosca, l'hem convertit en una galeria amb molta claror, més gran, més àmplia i on s'hi pot fer còmodament la tasca de posar la rentadora.